text: [{"text_idx": "#000000", "text": "Fyrstu vi\u00f0t\u00f8kurnar fyri haruskjo\u0301ting i\u0301 Trongisva\u0301gi"}, {"text_idx": "#000002", "text": "O\u0301nsdagin hin 11. august 2021 bleiv jeg kontakta\u00f0ur av Ey\u00f0finn Magnussen, sum visti um eina haru i\u00f0 fyrr um dagin var blivin fanga nor\u00f0uri i\u0301 Streymnesi av Knu\u0301t Jakobsen. Hetta var sja\u0301lvandi ti\u0301, at okur i\u0301 klappjaktini alti\u0301\u00f0 eru a\u0301huga\u00f0ir i\u0301 at fa\u0301a ny\u0301ggj harugen su\u00f0ur fyri at mo\u0301tvirka innalvi."}, {"text_idx": "#000003", "text": "Jeg var sja\u0301lvur staddur i\u0301 Danmark, men ringdi beinaveg til Knu\u0301t sum fortaldi m\u00e6r, at hann fyrr um dagin hev\u00f0i veri\u00f0 a\u0301 fjalli\u00f0 fyri framman, fremra parti, og ta\u0301 gingi\u00f0 seg fram a\u0301 ein li\u0301tlan haruunga sum honum eydna\u00f0ist at fanga. Jeg lova\u00f0i honum at ringja eitt sindur runt og finna eina loysn, so ungin kundi fa\u0301ast su\u00f0ur og sleppast upp her i\u0301 Trongisva\u0301gi. Hanus bjo\u0301\u00f0a\u00f0i seg til at koyra nor\u00f0ur eftur unganum, fa\u0301a hann su\u00f0ur til Havnar og umbor\u00f0 a\u0301 Smyril seinni um kv\u00f8ldi. Magni, okra SSL ma\u00f0ur, skuldi so samstundis bo\u00f0a manningini a\u0301 Smyrli fra\u0301 og fixa \u00f8ll flutningsloyvir, i\u00f0 kravdust. Haruungin lendi so a\u0301 Krambatanga umkring midna\u0301tt, har Magni sja\u0301lvur sto\u0301\u00f0 kla\u0301rur og to\u0301k i\u0301mo\u0301ti."}, {"text_idx": "#000004", "text": "Dagin eftir fo\u0301ru so syskinab\u00f8rnini Magni og Niels Gunnar vestur undir Nakkin og sleptu unganum innar i\u0301 eina holu sum Magni plagar at draga haru u\u0301r i\u0301 klappjaktini. Vo\u0301nandi yvirlivir hesin haruungin to\u0301 komandi jakt og n\u00e6r at blanda si\u0301ni Streymnesgen vi\u00f0 lokalu harunum i\u0301 2022."}, {"text_idx": "#000005", "text": "Magni og Niels Gunnar mettu haruungan ver\u00f0a so li\u0301tlan, at ikki var ra\u0301\u00f0iligt at seta kips i\u0301 oyra ella at onkursvegna marka ungan. Ti\u0301verri merkir hetta samstundis, at okur neyvan fa\u0301a at vita hvussu lagnan ver\u00f0ur hja\u0301 hesum haruunga, og ti\u0301 mugu okur bara vo\u0301na, at hann megnar at halda seg a\u0301 li\u0301vi gj\u00f8gnum komandi vetur og harujakt. Ta\u00f0 eydna\u00f0ist heldur ikki at sta\u00f0festa kyn a\u0301 unganum."}, {"text_idx": "#000006", "text": "Si\u0301\u00f0an ta\u00f0 var Knu\u0301t Jakobsen, i\u00f0 fanga\u00f0i fittan haruungan til okum, hava okur valgt at kalla ungan fyri Li\u0301tla Knu\u0301t."}]